CELEX: 62018CN0549
Language: hr
Date: 2018-08-27 00:00:00
Title: Predmet C-549/18: Tužba podnesena 27. kolovoza 2018. – Europska komisija protiv Rumunjske

22.10.2018   
            
            
               HR
            
            
               Službeni list Europske unije
            
            
               C 381/17
            
         
      Tužba podnesena 27. kolovoza 2018. – Europska komisija protiv Rumunjske
      (Predmet C-549/18)
      (2018/C 381/18)
      Jezik postupka: rumunjski
      
         Stranke
      
      
         Tužitelj: Europska komisija (zastupnici: T. Scharf, G. von Rintelen, L. Radu Bouyon, agenti)
      
         Tuženik: Rumunjska
      
         Tužbeni zahtjev
      
      
                  —
               
               
                  utvrditi da je time što do 26. lipnja 2017. nije donijela zakone i druge propise potrebne za usklađivanje s Direktivom 2015/849/EU Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (1) ili, u svakom slučaju, time što te mjere nije priopćila Komisiji, Rumunjska povrijedila poveze koje ima na temelju članka 67. te direktive;
               
            
                  —
               
               
                  Rumunjskoj naložiti da u skladu s odredbama članka 260. stavka 3. UFEU-a plati dnevnu novčanu kaznu u iznosu od 21 974,40 eura za svaki dan zakašnjenja, počevši od dana objave presude u ovom predmetu, zbog povrede obveze priopćavanja mjera za prenošenje Direktive 2015/849/EU;
               
            
                  —
               
               
                  Rumunjskoj naložiti da u skladu s odredbama članka 260. stavka 3. UFEU-a plati paušalni iznos, koji se temelji na dnevnom iznosu od 6 016,80 eura pomnoženom s brojem dana koji su protekli od dana koji slijedi nakon isteka roka za provedbu utvrđenog direktivom o kojoj je riječ do dana kada Rumunjska ispuni obveze ili, ako obveze ne budu ispunjene, do dana objave presude Suda, podložno premašivanju minimalnog paušalnog iznosa od 1 887 000 eura;
               
            
                  —
               
               
                  Rumunjskoj naložiti snošenje troškova.
               
            
         Tužbeni razlozi i glavni argumenti
      
      
                  1.
               
               
                  Na temelju članka 67. Direktive 2015/849/EU države članice bile su dužne donijeti zakone i druge propise potrebne za usklađivanje s Direktivom do 26. lipnja 2017. Budući da joj Rumunjska nije dostavila tekst provedbenih mjera, Komisija je odlučila podnijeti tužbu Sudu.
               
            
                  2.
               
               
                  Svojom tužbom Komisija od Suda zahtijeva da Rumunjskoj naloži plaćanje paušalnog iznosa i novčane kazne na temelju članka 260. stavka 3. UFEU-a.
               
            
         (1)  SL 2015., L 141, str. 73.